Petrecerea timpului pe rețelele sociale are și beneficii: uite cum te scapă de kilogramele în plus.
Multe dintre voi faceți mişcare în casă. Antrenamentele le poți găsi pe Instagram. Ai nevoie de echipament minim și poţi face mişcare la orice ora vrei.
Dacă ai luat câteva kilograme în
plus cât ai stat în izolare, nu trebuie să intri în panică. Poţi face sport şi
de acasă. Pe Instagram găseşti antrenori de fitness care pun pe paginile lor
exerciţii complete pentru picioare, braţe sau abdomen.Ai
nevoie doar de o saltea, două gantere şi benzi de rezistenţă. Îţi alegi un
program de pe Instagram şi te apuci de treabă.Alexi Ronea, antrenoare fitness, spune că foarte multe tinere cer astfel de videouri: "Odată cu această pandemie, multe fete mi-au spus ca ar vrea antrenamente online. Am pus videouri cu exerciţii pe care le poţi face acasă, nu ai nevoie de sală. Oamenii vor să facă mişcare şi să fie mai sănătoşi. Postez săptămânal exerciţii pentru braţe, abdomen şi fese“.Partea bună este că poţi să faci
mişcare în ritmul tău, la orice oră.